stanford-oval/wikipedia huggingface dataset:
อารี ไกรนรา

| อารี ไกรนราป> ช., ป.ม. |
| --- | --- |

สมาชิกสภาผู้แทนราษฎร  แบบบัญชีรายชื่อ
ดำรงตำแหน่ง 24 มีนาคม พ.ศ. 2562 – 15 ธันวาคม พ.ศ. 2565    (2 ปี 266 วัน)
นายกรัฐมนตรี: ประยุทธ์ จันทร์โอชา
เลขานุการรัฐมนตรีว่าการกระทรวงเเรงงาน
อยู่ในวาระ
เริ่มดำรงตำแหน่ง  18 กันยายน พ.ศ.2566
นายกรัฐมนตรี: เศรษฐา ทวีสิน แพทองธาร ชินวัตร
รัฐมนตรีว่าการ: พิพัฒน์ รัชกิจประการ
 
ข้อมูลส่วนบุคคล
เกิด: 6 มกราคม พ.ศ. 2496 (71 ปี)
พรรคการเมือง: ภูมิใจไทย (2565 - ปัจจุบัน)

อารี ไกรนรา เป็นนักการเมืองชาวไทยและเลขานุการรัฐมนตรีว่าการกระทรวงแรงงาน ได้รับเลือกตั้งเป็นสมาชิกสภาผู้แทนราษฎรไทยแบบบัญชีรายชื่อ ในปี 2562 สังกัดพรรคเพื่อชาติ เป็นอดีตหัวหน้าหน่วยรักษาความปลอดภัย แนวร่วมประชาธิปไตยต่อต้านเผด็จการแห่งชาติ และอดีตเลขานุการรัฐมนตรีว่าการกระทรวงมหาดไทย ในรัฐบาลยิ่งลักษณ์ ชินวัตร อดีตผู้อำนวยการฝ่ายทรัพยากรบุคคลสถานีโทรทัศน์พีทีวี อดีตหัวหน้าฝ่ายแนะแนวนักศึกษา มหาวิทยาลัยรามคำแหง ปัจจุบันเป็นเลขานุการรัฐมนตรีว่าการกระทรวงแรงงาน
ประวัติ

อารี ไกรนรา เกิดเมื่อวันที่ 6 มกราคม พ.ศ. 2496 จบการศึกษาระดับปริญญาตรีครุศาสตรบัณฑิต (สังคมศึกษา) จากมหาวิทยาลัยราชภัฏพระนคร และปริญญาโท รัฐศาสตรมหาบัณฑิต (สื่อสารการเมือง) จากมหาวิทยาลัยเกริก
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาลงสมัครรับเลือกตั้ง ส.ส.แบบบัญชีรายชื่อ ลำดับที่ 3 ของพรรคเพื่อชาติ และได้รับเลือกตั้งเป็น ส.ส.สมัยแรก ในการทำหน้าที่สมาชิกสภาผู้แทนราษฎรดังกล่าว
อารี ลาออกจากพรรคเพื่อชาติ และตำแหน่งสมาชิกสภาผู้แทนราษฎรแบบบัญชีรายชื่อ ต่อมาได้ย้ายไปสังกัดพรรคภูมิใจไทย (ภจท.) ในเดือนธันวาคม พ.ศ. 2565 โดยเขาได้รับแต่งตั้งเป็นที่ปรึกษารัฐมนตรีว่าการกระทรวงการท่องเที่ยวและกีฬา อีกทั้งเป็นผู้อำนวยการเลือกตั้งของพรรคประจำจังหวัดนครศรีธรรมราชในการเลือกตั้ง พ.ศ. 2566 และลงสมัคร ส.ส. ระบบบัญชีรายชื่อของ ภจท. ในลำดับที่ 19 แต่ไม่ได้รับการเลือกตั้ง ต่อมาเขาได้รับการแต่งตั้งเป็นเลขานุการรัฐมนตรีว่าการกระทรวงแรงงาน
เครื่องราชอิสริยาภรณ์

พ.ศ. 2565 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2563 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
อองสง

ขุนพลรัฐวุยก๊ก (เสียชีวิต ค.ศ. 228/229)
| อองสง (หวาง ซฺวาง) 王雙 |
| --- | --- |
ภาพวาดของอองสงในยุคราชวงศ์ชิง
เกิด: ไม่ทราบ
เสียชีวิต: ค.ศ. 228–229
อาชีพ: นายทหาร
อองสง (เสียชีวิต ค.ศ. 228–229)  มีชื่อในภาษาจีนกลางว่า หวาง ซฺวาง (จีน: 王雙; พินอิน: Wáng Shuāng) เป็นนายทหารของรัฐวุยก๊กในยุคสามก๊กของจีน อองสงเข้าร่วมในการรบในแนวหน้าด้านตะวันตกเพื่อต้านการบุกของจ๊กก๊กอันเป็นรัฐอริของวุยก๊ก อองสงถูกสังหารในยุทธการที่รบกับทัพจ๊กก๊ก
ประวัติ

ในปี ค.ศ. 228 ฤดูหนาว จูกัดเหลียงอัครมหาเสนาบดีและผู้สำเร็จราชการแห่งจ๊กก๊กนำกำลังทหารเข้าล้อมอำเภอตันฉอง (陳倉 เฉินชาง; ปัจจุบันคือเขตเฉินชาง นครเป่าจี มณฑลฉ่านซี ประเทศจีน) แต่หลังจากการปิดล้อมมากกว่า 20 วัน จูกัดเหลียงก็ยังไม่สามารถยึดตันฉองได้ เพราะเฮ็กเจียวป้องกันตันฉองได้อย่างเหนียวแน่น จูกัดเหลียงเห็นว่ากำลังเสริมของวุยก๊กกำลังยกมาถึงและเสบียงในทัพจ๊กก๊กก็หมดแล้ว จูกัดเหลียงจึงจำต้องถอนทัพกลับ อองสงนำกำลังทหารวุยก๊กไล่ตามตีและเข้ารบกับทัพจ๊กก๊ก แต่อองสงพ่ายแพ้และถูกสังหารในที่รบ
ในนิยายสามก๊ก

อองสงปรากฏเป็นตัวละครรองในนิยายอิงประวัติศาสตร์เรื่องสามก๊กในศตวรรษที่ 14 ซึ่งเล่าเรื่องเหตุการณ์ก่อนและระหว่างยุคสามก๊ก ในนวนิยาย อองสงมีชื่อรองว่า จื่อเฉฺวียน (จีน: 子全; พินอิน: Zǐquán) มีชื่อเสียงจากทักษะในการใช้ลูกตุ้มดาวตกเป็นอาวุธ ระหว่างการล้อมตันฉอง อองสงนำกองหน้าของทัพวุยก๊กที่นำโดยโจจิ๋นเข้ารับกับทัพจ๊กก๊กในยุทธการ อองสงทำให้เตียวหงีขุนพลจ๊กก๊กบาดเจ็บสาหัส แต่สังหารไม่สำเร็จเพราะเลียวฮัวและอองเป๋งอีกสองขุนพลจ๊กก๊กเข้ามาช่วยชีวิตเตียวหงี ในที่สุดอองสงก็เสียชีวิตด้วยฝีมือของอุยเอี๋ยนขุนพลจ๊กก๊กระหว่างที่อองสงนำกองกำลังไล่ตามตีทัพจ๊กก๊กที่ล่าถอยไปฮันต๋ง
ดูเพิ่ม

รายชื่อบุคคลในยุคสามก๊ก
บรรณานุกรม

ตันซิ่ว (ศตวรรษที่ 3). จดหมายเหตุสามก๊ก (ซานกั๋วจื้อ).
เผย์ ซงจือ (ศตวรรษที่ 5). อรรถาธิบายจดหมายเหตุสามก๊ก (ซานกั๋วจื้อจู้).
ล่อกวนตง (ศตวรรษที่ 14). สามก๊ก (ซันกั๋วเหยี่ยนอี้).
| ด ค กบุคคลสำคัญในวุยก๊ก |
| --- | --- |
จักรพรรดิ:  โจผี  โจยอย  โจฮอง  โจมอ  โจฮวน 
จักรพรรดินี:  เปียนซี  เอียนซี  กุยฮุย  มอซือ  กวยทายเฮา  จักรพรรดินีเจิน  เตียวฮองเฮา  จักรพรรดินีหวาง  จักรพรรดินีเปี้ยน (โจมอ)  จักรพรรดินีเปี้ยน (โจฮวน) 
องค์ชายและราชนิกูลชาย:  โจเจียง  โจสิด  โจฮู  เฉา ก้ง  เฉา ก้าน  เฉา กุ่น  เฉา จฺวิ้น  เฉา จฺวี้  เฉา เจี้ยน  เฉา เปียว  เฉา เม่า (อ๋องแห่งเล่อหลิง)  เฉา ยง  เฉา สฺวิน  เฉา เสีย  เฉา เหยี่ยน  เฉา หรุย  เฉา หลิน (อ๋องแห่งตองไฮ)  เฉา หลิน (อ๋องแห่งไพก๊ก)  เฉา หลี่  เฉา ฮุย 
เจ้าหญิงและราชนิกูลหญิง:  โจเฮา  เฉา เซี่ยน  เฉา หฺวา  หลิว ม่าน  เจ้าหญิงตงเซียง  เจ้าหญิงอานหยาง 
ผู้สำเร็จราชการแผ่นดิน:  โจซอง  สุมาอี้  สุมาสู  สุมาเจียว  สุมาเอี๋ยน 
ขุนนางฝ่ายพลเรือน:  กงซุน หฺว่าง  กว่าน หนิง  กาเซี่ยง  กาอุ้น  โกหยิว  งอก๋ง  งีสง  จงฮิว  จูจ้าน  เจียวเจ้  โจง่าน  โจจุ้น  ชาง ฉือ  ซุนจู  ตังเจี๋ยว  ตังสิม  ตันกุ๋น  ตู้ จี  เตงปิด  เตงเหยียง  เตียวกี๋  เตียวต๋อง  เตียวบ้อ  เตียวอิบ  บู๊ขิวเตี้ยน  ปิดห้วน  เป้า ซฺวิน  เปาต้าน  ลิเตียน  ลิฮอง  เล่าเซียว  เล่าหัว  เลียงกี๋  หลีซิน  หวนแก  หันค่าย  หุยสิว  อองก๋วน  อองเก๋ง  อองซก  อองซิม  อองลอง  อองเหงียบ  อุยก๋วน  เอียวจ๋ง  ฮวนกาย  ฮวนห้อม  ฮัวหิม  ฮูสวน  แฮหัวหุย  แฮหัวฮุย  แฮหัวโฮ  แฮเฮาเหียน  โฮอั๋น 
ขุนนางฝ่ายทหาร:  กองซุนเอี๋ยน  กัว ซิว  กากุ๋ย  กุยห้วย  กุอั๋น  คันห่อง  เคาทู  เค้าอิ๋น  งักจิ้น  งักหลิม  งุยเป๋ง  จงป้า  จงโฮย  จวนตวน  จวนเต๊ก  จิวท่าย  จีนล่ง  จูกัดสู  จูกัดเอี๋ยน  จูเหลง  เจียวปั้น  เจียวอี้  โจจิ๋น  โจเจียง  โจเป๋า  โจหยิน  โจหอง  โจหุ้น  โจอี้  โจฮิว  ซินต๋ำ  ซินเป  ซินหงี  ซิหลง  ซุนเล้  เซงจุย  เซงเจ  ต๋องจู  ตันเกี๋ยน  ต้านท่าย  เตงงาย  เตาอี้  เตียวคับ  เตียวเต๊ก  เตียวเลี้ยว  เตียวอี้  เตียวฮอ  ไต้เหลง  บังเต๊ก  เบ้งตัด  บุนขิม  บุนเพ่ง  บุนเอ๋ง  บุนเฮา  บู๊ขิวเขียม  ปีเอียว  ลิหิม  สุมาปอง  สุมาเล่าจี๋  สุเมา  หมันทอง  หวาง หลิง  อองกี๋  อองซอง  อองสง  อ้าวจุ๋น  อิกิ๋ม  อินต้ายบก  อินเล้  อุยก๋วน  เอียวเก๋า  เอียวฉิว  ฮั่นจ๋ง  เฮ็กเจียว  เฮาหุน  แฮหัวซง  แฮหัวตุ้น  แฮหัวป๋า  แฮหัวหลิม 
สตรีที่มีชื่อเสียงคนอื่น ๆ:  กัว หฺวาย  จาง ชางผู  จาง ชุนหฺวา  เจ้าหญิงฉางชาน  ชุยชื่อ  ซัวเอี๋ยม  ซินเหียนเอ๋ง  เซี่ยโหว ฮุย  ผาง เอ๋อ  เว่ย์ ฮฺวาฉุน  สฺวิน ฉ่าย  สฺวี อี้  หวาง ยฺเหวียนจี  หยาง เยี่ยน  หวาง อี้  หยาง ฮุย-ยฺหวี  แฮฮัวเหลง 
บุคคลที่มีชื่อเสียงคนอื่น ๆ:  กวนลอ  กองซุนสิว  แก่หวน  โจวุนซก  ปีเอี๋ยน  ปู้ตู้เกิน  ม้ากิ้น  ลิวฮู  ลุนติด  ห่อปี  อองเกี๋ยน  เอียวจอ  โอยเอี๋ยน
รายชื่อละครโทรทัศน์เกาหลีใต้

บทความหลัก: ละครโทรทัศน์เกาหลี
นี่คือรายชื่อ ละครโทรทัศน์ของเกาหลีใต้ ที่ออกอากาศทางเครือข่ายทั่วประเทศทั้งเคบีเอส เอ็มบีซี เอสบีเอส และช่องเคเบิลทั้งเจทีบีซี ทีวีเอ็น OCN Channel A MBN เอ็มเน็ต และ TV Chosun
0–9
ก
ข
ฃ
ค
ฅ
ฆ
ง
จ
ฉ
ช
ซ
ฌ
ญ
ฎ
ฏ
ฐ
ฑ
ฒ
ณ
ด
ต
ถ
ท
ธ
น
บ
ป
ผ
ฝ
พ
ฟ
ภ
ม
ย
ร
ฤ
ล
ฦ
ว
ศ
ษ
ส
ห
ฬ
อ
ฮ
ดูเพิ่ม
0-9

6 มังกรกำเนิดโชซอน
7 วันบัลลังก์ราชินี
ก

กีซึงนัง จอมนางสองแผ่นดิน
กังนัมบิวตี้ รักนี้ไม่มีปลอม
เกมพลิกชะตา ล่าฝ่ามรณะ
กระทะเลิฟเสิร์ฟรัก
ค

คาเฟ่เลิฟ กฎหมายรัก
คดีป่วน ชวนให้รัก
คนดีที่โลกรอ หมอโฮจุน
คิง เดอะ แลนด์
คืนชีพ คืนยุติธรรม
คู่รักวิวาห์ต้องห้าม
คู่หูป่วน ก๊วนจับผี
ความลับของนางฟ้า
จ

จามอง ยอดหญิงผู้พิทักษ์แผ่นดิน
จูบรักปลดล็อก
จูมง มหาบุรุษกู้บัลลังก์
เจจุงวอน ตำนานแพทย์แห่งโชซอน
เจาะแผนลับเครือข่ายนรก
จอมกษัตริย์ตำนานอักษร
จอมโจร จอมใจ อิลจิแม
ฉ

ฉันจะปั้นราชินี
ช

ชะตารัก ลิขิตหัวใจ
ชะตารัก สะดุดเลิฟ
ชีวิตนักเรียนกฎหมาย
ชีวิตเพื่อชาติ รักนี้เพื่อเธอ
ชอนชู หัวใจเพื่อแผ่นดิน
ซ

ซอมบี้นักสืบ
ซิตีฮันเตอร์
ด

ดนตรีรัก หัวใจปรารถนา
ดอกไม้ป่าเงินตรา
ด็อกเตอร์ ลอว์เยอร์
ด้อมนี้มีเทพบุตร
ดวงใจฮาแบ็ค
เดิมพันบัลลังก์เดือด
แดจังกึม จอมนางแห่งวังหลวง
ต

ตระกูลรักหักเหลี่ยมแค้น
ตามหาหัวใจเจ้าชายหลงยุค
ตำนานจอมกษัตริย์เทพสวรรค์
ตำนานไซอิ๋วฉบับเกาหลี
ตำนานรักคู่บัลลังก์
ตำนานรักจิ้งจอกเก้าหาง
ตำราลักษณ์ ลิขิตบัลลังก์
ใต้ร่มราชินี
ท

แท็กซี่ชำระแค้น
แท็กซี่นี้ผีขอนั่ง
ทงอี จอมนางคู่บัลลังก์
ทนายความแห่งยุคโชซอน
ทนายพันวอน
น

นางในใจกล้า
นางฟ้านักยกน้ำหนักคิมบ๊กจู
Golden Time นาทีชีวิต
นัดบอดวุ่น ลุ้นรักท่านประธาน
นับแต่นั้น...ฉันรักเธอ
นักสืบซอบบี้
บ

บัณฑิตรัตติกาล
บันทึกรักคิมชูซอน สุภาพบุรุษมหาขันที
บันทึกรักในเมืองเล็ก
ป

ปริศนาล่ารหัสลับ
ปลดล็อกที เครื่องนี้มี CEO
แปดวันพิฆาตศึก
ปักหมุดรักฉุกเฉิน
ผ

ผีดิบคลั่ง บัลลังก์เดือด
ผู้หญิงหลายหน้ากับสุดหล่อขี้ลืม
แผนลวงบ่วงรัก
ม

มรดกร้านนักฆ่า
มายเดียเรสต์
มุ่งสู่ดาว ก้าวตามฝัน
เมียงซอง จักรพรรดินีที่โลกลืม
ย

ยี้ให้หนัก รักให้เข็ด
ยงพัล หมอเถื่อนแห่งโลกอธรรม
ย้อนรัก ย้อนวัยฝัน
1987: ย้อนอดีต เปลี่ยนอนาคต
ร

W รักข้ามมิติ
รอรักโรงแรมพันปี
ราชาผู้ยิ่งใหญ่ เซจง
ราชินีอินซู
ราชินีเอเจนซี
รักฉบับใหม่หัวใจ 4 ดวง
รักที่สุดเทพบุตรคนเลว
รักนี้ชั่วนิรันดร์
รักไม่เก๊ จัดเต็มหัวใจ
รักมั้ยนะ เลขาคิม?
รัก 100 วันของฉันและองค์ชาย
รักวุ่นวายของเจ้าชายกาแฟ
รหัสลับข้ามเวลา
โรงเตี๊ยมแห่งรัก
ล

ลิขิตรักสองราชันย์
ลีซาน จอมบัลลังก์พลิกแผ่นดิน
ลักชะตาท้าลิขิต
เล่นแร่แปรวิญญาณ
เลว ชั่ว บ้าระห่ำ
ว

วินเชนโซ่ ทนายมาเฟีย
วัยเยาว์ที่ผลิบาน
วุ่นรักทายาทพันล้าน
ศ

ศพซ่อนปม
ศึกชิงบัลลังก์จอมนาง
ส

สามสิบเก้า
สายลับพิทักษ์โชซอน
สาวขี้อายกับยัยผีจอมหื่น
สัญญาณลับ ล่าข้ามเวลา
สงครามชิงบัลลังก์
สูท คู่ป่วนทนายจอมกวน
เสน่ห์ร้ายบัลลังก์ลวง
ห

หญิงเหล็กศาลเยาวชน
หัวใจหมอไม่มอดไหม้
หมอข้ามศตวรรษ
หมอหัตถ์เทวดา
อ

อ่านใจปีศาจ
อารัง ภูตสาวรักนิรันดร์
อุ่นรัก ละลายใจ
อูยองอู ทนายอัจฉริยะ
อัจฉริยะหมอ 2 แผ่นดิน
อัยการแดนประหาร
อัศวินรัตติกาล
ออฟฟิศป่วน ก๊วนอิเล็กทรอนิกส์
ฮ

ฮวางจินยี จอมนางหัวใจทระนง
ฮวารัง อัศวินพิทักษ์ชิลลา
โฮมทาวน์ ชะชะช่า
แฮปพิเนส
ดูเพิ่ม

รายชื่อนักแสดงชายเกาหลีใต้
รายชื่อนักแสดงหญิงเกาหลีใต้
เกิด อวอร์ด

เกิด อวอร์ด เป็นรางวัลที่จัดขึ้นมอบให้แก่บุคคลในวงการบันเทิง บุคคลที่มีชื่อเสียงและได้รับความนิยมสูงสุด โดย วู้ดดี้ วุฒิธร มิลินทจินดา จัดขึ้นเป็นครั้งแรกในปี พ.ศ. 2555
เกณฑ์การตัดสิน

กฎ กติกาการตัดสินรางวัลจะมีคณะกรรมการในการคัดเลือกผู้เข้ารอบ 10 ท่าน ได้แก่ บอย ถกลเกียรติ วีรวรรณ, ไก่ วรายุธ มิลินทจินดา, แจ๋ว ยุทธนา  ลอพันธุ์ไพบูลย์, ต้อ มารุต สาโรวาท, สรพงษ์ ชาตรี, ดี้ นิติพงษ์  ห่อนาค, ต้อย เศรษฐา ศิระฉายา,  น้อย สัตตกมล วรกุล, เป็ด สุภี พงษ์พานิช, ชาลอต โทณวณิก และ ม.ล.นันทิกา วรวรรณ โดยผู้ชมและแฟน ๆ สามารถมีส่วนร่วมในการตัดสิน โดยสามารถโหวตให้บุคคล แจ้งเกิด ได้ผลรางวัลทั้งหมดมาจากการโหวตเอสเอ็มเอส
หูดข้าวสุก

| หูดข้าวสุก  (Molluscum contagiosum) |
| --- | --- |
รอยโรครูปร่างเป็นตุ่มนูนโค้ง สีสด คล้ายไข่มุก
บัญชีจำแนกและลิงก์ไปภายนอก
ICD-10: B08.1
ICD-9: 078.0
DiseasesDB: 8337
MedlinePlus: 000826
eMedicine: derm/270
หูดข้าวสุก (Molluscum contagiosum) คือโรคที่เกิดจากเชื้อไวรัส Molluscum contagiosum virus (MCV) ทำให้เกิดเป็นตุ่มนูนบนผิวหนัง ขนาดประมาณ 2-5 มิลลิเมตร จะพบมากขึ้นในรายที่มีการติดเชื้อ HIV
สาเหตุ

เกิดจากเชื้อไวรัสชื่อ Molluscum contagiosum virus (MCV) ซึ่งเป็นเชื้อในตระกูล poxvirus จำแนกอยู่ในจีนัส Molluscipoxvirus
อาการและอาการแสดง

หูดข้าวสุกมีลักษณะเป็นตุ่มนูนบนผิวหนัง ขนาดประมาณ 2-5 มิลลิเมตร มีลักษณะเฉพาะตัวคือมีรอยบุ๋มตรงกลาง มีการอักเสบและการตายของเนื้อเยื่อที่เป็นโรคน้อย เมื่อเทียบกับโรคที่เกิดจาก poxvirus ชนิดอื่น ๆ ลักษณะการกระจายของตุ่มมีทั้งแบบเดี่ยวและแบบกลุ่ม พบได้ทั่วร่างกาย ยกเว้นที่ฝ่ามือและฝ่าเท้า
การดำเนินโรค

หูดข้าวสุกติดต่อได้โดยการสัมผัสและทางเพศสัมพันธ์ นอกจากนี้ยังสามารถติดต่อได้โดยการใช้สระว่ายน้ำร่วมกัน หากมีโรคภูมิแพ้ของผิวหนังอยู่ก่อนจะมีความเสี่ยงต่อการเกิดโรคมากขึ้น
ระยะฟักตัวของโรคใช้เวลา 2 สัปดาห์ถึง 6 เดือน (เฉลี่ยอยู่ที่ 2-7 สัปดาห์) ในผู้ที่มีภูมิคุ้มกันปกติโรคนี้สามารถหายได้เอง ภายในเวลา 3-4 เดือนโดยไม่มีภาวะแทรกซ้อน แต่รอยโรคที่ผิวหนังอาจจะคงอยู่ได้นาน 3-5 ปี
หูดข้าวสุกจะพบมากขึ้นในรายที่มีการติดเชื้อ HIV ในระยะที่ภูมิคุ้มกันเริ่มต่ำ พบได้ 5-18% ในผู้ติดเชื้อ HIV ซึ่งมักจะเป็นทั่วทั้งตัวและคงอยู่นานในรายที่อยู่ในระยะภูมิคุ้มกันบกพร่อง (AIDS) แล้ว นอกจากนี้ยังพบว่าโรคหูดข้าวสุกมีความสัมพันธ์กับภาวะภูมิคุ้มกันบกพร่องแบบอื่น ๆ ด้วย
การวินิจฉัยโรค

โดยทั่วไปวินิจฉัยจากอาการและอาการแสดงข้างต้น สามารถวินิจฉัยยืนยันได้จากการตรวจทางพยาธิวิทยาซึ่งจะพบ Cytoplasmic eosinophilic inclusions หรือที่เรียกว่า molluscum bodies ซึ่งเป็นลักษณะเฉพาะที่บ่งบอกถึงการแบ่งตัวของ poxvirus
การรักษา

ขณะนี้ยังไม่มีการรักษาเฉพาะสำหรับโรคนี้ แต่สามารถรักษาด้วยการทำลายที่รอยโรคโดยตรงได้
ในผู้ติดเชื้อ HIV หากได้รับการรักษาด้วย Highly Active AntiRetroviral Therapy (HAART) อย่างมีประสิทธิภาพ หูดข้าวสุกก็สามารถหายได้เองเหมือนในรายที่มีภูมิคุ้มกันปกติ
มีบางกรณีศึกษา พบว่าการให้ Cidofovir ในรูปยาทาหรือยาฉีดมีประสิทธิภาพในการรักษาโรคในรายที่มีภูมิคุ้มกันบกพร่อง
อเวนเจอร์ (เฟต/ฮอลโลว์อาตาราเซีย)

อเวนเจอร์ ตัวละครจากเกมซาวนด์โนเวล เฟต/ฮอลโลว์อาตาราเซีย ของ ไทป์-มูน
ข้ารับใช้ตนที่ 8 ของบาเซตต์ ฟราก้า แม็กเรมินซ์ ซึ่งตัวตนที่แท้จริงของเขาน่าจะเป็น Angra Mainyu เป็นวิญญานชั่วร้ายที่ถูกอัญเชิญมาโดยบังเอิญในระหว่างสงครามจอกศักดิ์สิทธิ์ครั้งที่ 3 และเป็นตัวการที่ทำให้จอกศักดิ์สิทธิ์แปดเปื้อนไปด้วยความชั่วร้าย ซึ่งเขาเองก็เป็นคนที่ร้ายกาจและไร้ซึ่งคุณธรรมอยู่แล้วด้วย
ในเชิงต่อสู้ เขาเป็นข้ารับใช้ที่มีทักษะในการต่อสู้น้อยมากที่สุด และเป็นข้ารับใช้ที่อ่อนแอที่สุดในเหล่าข้ารับใช้ด้วยกัน ซอร์ด เบรเกอร์ ของเขาก็ไม่แข็งแกร่งพอและใช้การได้ไม่ดี ความสามารถในการใช้มีดคู่ Tawrich และ Zarich ของเขาก็ยังทำได้แค่พอใช้เท่านั้น แต่โนเบิล แฟตาซึ่มของเขาก็ร้ายกาจจนทำให้ดูว่ามันใช้การได้ดีกว่าการต่อสู้เสียอีก
โนเบิล แฟตาซึ่ม

วอยด อเวสต้า: การสร้างสรรค์ที่ผิดพลาด
ระดับ:
ประเภท: ต่อต้านศัตรู
เป็นความสามารถที่ใช้ได้เฉพาะในการสวนกลับคู่ต่อสู้ ซึ่งอเวนเจอร์จะใช้มันในการสะท้อนการโจมตีและสร้างความเสียหายกลับคืนให้กับศัตรูของเขา ซึ่งมันจะสร้างความเสียหายให้กับศัตรูด้วยอาการบาดเจ็บแบบเดียวกันกับที่ศัตรูโจมตีมาที่เขา แต่ปัญหาสำคัญของมันก็คือว่าจะไม่ทำงานเมื่อถูกโจมตี แต่มันก็หมายความว่าอเวนเจอร์ไม่จำเป็นต้องถูกทำร้าย แต่เพียงแค่อยู่ในสภาวะปกติ ทักษะนี้ก็จะทำงาน ซึ่งจะส่งผลให้การโจมตีระดับสูงๆ นั้นไร้ประโยชน์ไปในทันที และเป็นการก่อกวนคู่ต่อสู้ไปในตัวด้วย ซึ่งบาเซตต์จะใช้ความสามารถนี้ของอเวนเจอร์ในการจัดการศัตรูของเธอ
ตัวจริงของเขา

เดิมเชื่อกันว่าเขาคือปิศาจร้ายตามตำนานชาวเปอร์เซียน Angra Mainyu ความจริงแล้วเขาเป็นได้ไม่มากกว่าผู้ที่ถูกชาวบ้านรังเกียจเยี่ยงปิศาจร้ายเท่านั้น วันหนึ่งเขาได้ถูกชาวบ้านตราหน้าว่าเป็นปิศาจร้ายที่พาความหายนะมาสู่พวกเขา เขาจึงถูกนำไปทรมาณในพิธีกรรมบูชายัญ โดยที่พวกเขาเชื่อว่าการที่จะคงความดีไว้ในตัวบุคคลทั้งหมดจำเป็นที่จะต้องรวบรวมความชั่วร้ายทั้งหลายไว้ในบุคคลๆหนึ่ง และประณามเขาว่าเป็นปิศาจร้าย ซึ่งการกระทำนี้จะส่งผลดีต่อชาวบ้านและยังทำให้เขาถูกเรียกว่าเป็นวีรชนอีกต่างหาก แต่อย่างไรก็ตาม ตัวเขาเองก็ได้เก็บความแค้นและความชิงชังต่อชาวบ้านที่กระทำการเหล่านี้กับเขาอย่างไร้ความปราณี และสังหารเขาลงในที่สุด
เมื่อเวลาผ่านไป เขาได้พบเห็นการเกิดและดับไปของลูกหลานเผ่าพันธุ์มนุษย์ ทำให้เขาได้ตระหนักว่าในขณะที่เขากำลังจงเกลียดจงชังเหล่ามนุษย์ที่กระทำกับเขาเยี่ยงปิศาจร้ายแล้ว ในใจลึกๆ ของเขายังคงรักโลกใบนี้อยู่ สุดท้ายเชาก็ได้ยอมรับถึงมนุษยธรรม แม้ว่ามันจะเป็นการหักหลังต่อความคิดของตัวเองที่คอยแต่จะประณามการกระทำของพวกคนที่ทำกับเขาเยี่ยงปิศาจก็ตาม
ออลไทม์โลว์

| ออลไทม์โลว์ |
| --- | --- |
ออลไทม์โลว์ในงานเอพีทัวร์ ที่ชิคาโก ปี ค.ศ. 2008
ข้อมูลพื้นฐาน
รู้จักในชื่อ: ATL
ที่เกิด: บอลทิมอร์, รัฐแมริแลนด์, สหรัฐอเมริกา
แนวเพลง: ป็อปพังก์
ช่วงปี: ค.ศ. 2003–ปัจจุบัน
ค่ายเพลง: Fueled By Ramen (ปัจจุบัน) โฮปเลส (เดิม) อินเตอร์สโคป (เดิม) เอมเมอเริลด์มูน (เดิม)

สมาชิก: อเล็กซ์ แกสคาร์ท แจ็ก บาราคัต ไรอัน ดอว์สัน แซก เมอร์ริก

เว็บไซต์: alltimelow.com
ออลไทม์โลว์ (อังกฤษ: All Time Low) เป็นวงดนตรีป็อปพังก์สัญชาติอเมริกัน จากเมืองทาวสัน, รัฐแมริแลนด์, ชานเมืองบอลทิมอร์ ก่อตั้งขึ้นในปี ค.ศ. 2003 สมาชิกตั้งแต่ก่อตั้งวง ประกอบด้วย นักร้องนำและมือจังหวะกีตาร์ อเล็กซ์ แกสคาร์ท, มือกีตาร์และร้องประสาน แจ็ก บาราคัต, มือกีตาร์เบสและร้องประสาน แซก เมอร์ริก และมือกลอง ไรอัน ดอว์สัน ชื่อของวงนำมาจากเนื้อเพลงจากเพลง "เฮดออนคอลลิชัน" ของวง นิวฟาวด์กลอรี ออลไทม์โลว์ได้ออกคอนเสิร์ตทัวร์อย่างต่อเนื่องทุกปี และได้ไปปรากฏตัวในงานเทศกาลดนตรีหลาย ๆ แห่งด้วยกัน ได้แก่ แวนส์วาปด์ทัวร์, รีดดิงแอนด์ลีดส์เฟสติวัล และซาวด์เวฟ
สมาชิก

อเล็กซ์ แกสคาร์ท (Alex Gaskarth) – นักร้องนำ, จังหวะกีตาร์, คีย์บอร์ด
แจ็ก บาราคัต (Jack Barakat) – กีตาร์นำ, ร้องประสาน
แซก เมอร์ริก (Zack Merrick) – กีตาร์เบส, ร้องประสาน
ไรอัน ดอว์สัน (Rian Dawson) – กลอง, เพอร์คัชชัน
ผลงาน

The Party Scene (2005)
So Wrong, It's Right (2007)
Nothing Personal (2009)
Dirty Work (2011)
Don't Panic (2012)
Future Hearts (2015)
แหล่งข้อมูลอื่น

เว็บไซต์อย่างเป็นทางการ
สมาชิกวงออลไทม์โลว์ (ซ้ายไปขวา) แซก เมอร์ริก, ไรอัน ดอว์สัน, อเล็กซ์ แกสคาร์ท และ แจ็ก บาราคัต
ฮามูระ

| ฮามูระ 羽村市 |
| --- | --- |
นคร
ศาลาว่าการเมือง
ตำแหน่งของเมืองฮามูระในจังหวัดโตเกียว
ฮามูระ 
พิกัด: 35°46′02″N 139°18′39″E﻿ / ﻿35.76722°N 139.31083°E﻿ / 35.76722; 139.31083
ประเทศ: ญี่ปุ่น
ภูมิภาค: คันโต
จังหวัด: โตเกียว
พื้นที่
 • ทั้งหมด: 9.91 ตร.กม. (3.83 ตร.ไมล์)
ประชากร (1 มิถุนายน พ.ศ. 2553)
 • ทั้งหมด: 57,145 คน
 • ความหนาแน่น: 5,770 คน/ตร.กม. (14,900 คน/ตร.ไมล์)
เขตเวลา: UTC+9 (เวลามาตรฐานญี่ปุ่น)
- Tree: แปะก๊วย
- Flower: ซากูระ
- Bird: Brown Hawk Owl
Phone number: 042-555-1111
Address: 5-2-1 Midorigaoka, Hamura-shi, Tokyo-to 205-8601
เว็บไซต์: ฮามูระ
ฮามูระ (ญี่ปุ่น: 羽村市; โรมาจิ: Hamura-shi) เป็นนครที่ตั้งอยู่ในส่วนตะวันตกของมหานครโตเกียว ประเทศญี่ปุ่น มีขนาดพื้นที่ทั้งสิ้น 9.91 ตารางกิโลเมตร ในปี พ.ศ. 2553 มีจำนวนประชากร 57,145 คน
แหล่งข้อมูลอื่น

เว็บไซต์ทางการ
เค้กแต่งงาน

คู่บ่าวสาวกำลังละเลงเค้กแต่งงานที่ถูกตัดแล้วลงบนหน้าของกันและกัน
เค้กแต่งงาน เป็นเค้กตามประเพณีซึ่งเสิร์ฟในพิธีเลี้ยงแต่งงาน (wedding reception) หลังอาหารเย็น ในบางท้องที่ของประเทศอังกฤษ เสิร์ฟเค้กแต่งงานในอาหารเช้าแต่งงาน (wedding breakfast) หรือเช้าหลังพิธีแต่งงาน ในวัฒนธรรมตะวันตกสมัยใหม่ ปกติเค้กจัดแสดงหรือเสิร์ฟให้แขกในพิธีเลี้ยง ตามประเพณี ทำเค้กแต่งงานเพื่อนำโชคดีมาสู่แขกและคู่สมรสถ้วนหน้ากัน ทว่า ในสมัยใหม่ เค้กแต่งงานเป็นลักษณะสำคัญของการแต่งงานและไม่จำเป็นต้องเสิร์ฟให้แขกเสมอไป เค้กบางก้อนถูกสร้างขึ้นให้กินได้ชั้นเดียวเพื่อแบ่งปันระหว่างคู่สมรส
อิทธิกร สาธุธรรม

| อิทธิกร สาธุธรรม |
| --- | --- |
เกิด: 18 สิงหาคม พ.ศ. 2522 (45 ปี) สมชาย สาธุธรรม  จังหวัดเชียงใหม่ ประเทศไทย
ส่วนสูง: 190 เซนติเมตร
บุตร: 1 คน
อาชีพ: นักแสดง นายแบบ
ปีที่แสดง: พ.ศ. 2547 - ปัจจุบัน
สังกัด: อาร์เอส (2547 - 2551) ช่อง 7 (2552 - ปัจจุบัน)
อิทธิกร สาธุธรรม ชื่อเล่น จุ๊บ เกิดเมื่อวันที่ 18 สิงหาคม 2522เป็นนักแสดงชาวไทยเกิดที่ตำบลพระสิงห์ อำเภอเมือง จังหวัดเชียงใหม่มีชื่อเสียงจากการแสดงภาพยนตร์วีซีดี เรื่อง นางพญาแมงป่องดำ ในบทบาท ดนัย เมื่อในปี พ.ศ. 2547
ประวัติ

เกิดที่จังหวัดเชียงใหม่ เริ่มเข้าสู่วงการสายบันเทิงจากการถ่ายแบบและนิตยาสารต่าง ๆ ภายหลังอิทธิกรได้รับโอกาสร่วมแสดงภาพยนตร์เรื่อง นางพญาแมงป่องดำ และ คนเล่นของ เป็นต้น ต่อมาอิทธิกรได้เคยอยู่ในสังกัดอาร์เอสและรับโอกาสร่วมแสดงละคร รักนี้เคียงตะวัน แสดงคู่กับไอซ์ อภิษฎา เครือคงคา เมื่อปี พ.ศ. 2552 ออกอากาศทางช่อง 7และเป็นที่รู้จักกันในบทบาท "อัคนี" ทำให้มีผู้ติดตามรับชมละครอีกคับคั่งและเป็นละครเรื่องแรกของอิทธิกรได้ประสบความสำเร็จและมีผลงานละครต่าง ๆ คับคั่ง
ต่อมาอิทธิกรมีผลงานละครเรื่อง พยัคฆ์ยี่เก ซึ่งได้รับบทบาท "เชิด" เป็นละครแอคชั่นทำให้มีผู้ติดตามรับชมอีกคับคั่งเป็นจำนวนมาก
ชีวิตส่วนตัว

อิทธิกร เริ่มเข้าสู่วงการบันเทิงในปี พ.ศ. 2547 จนถึงปัจจุบัน เขาได้สังกัดละครโทรทัศน์ทางช่อง 7 และได้เป็นนักแสดงดาวร้าย โดยอิทธิกร สมรสกับแฟนสาวนอกวงการ ชื่อเล่น ฝน เมื่อวันที่ 12 ตุลาคม พ.ศ. 2560 โดยมีบุตรธิดา 1 คน ชื่อ ณภาวงษญา สาธุธรรม ชื่อเล่น ชาชา เกิดเมื่อวันที่ 22 กุมภาพันธ์ พ.ศ. 2561
ผลงานการแสดง > ละครโทรทัศน์

ละครโทรทัศน์ทั้งหมดด้านล่างที่ออกอากาศทางช่อง 7 เอชดี
| ปี พ> ศ. | เรื่อง | รับบทเป็น | หมายเหตุ |
| --- | --- | --- | --- |
| 2552 | รักนี้เคียงตะวัน | อัคนี |  |
| 2552 | พยัคฆ์ยี่เก | เชิด |  |
| 2552 | โก๊ะซ่า ท้ามิติ | มังสอยู |  |
| 2553 | ตำรวจเหล็ก | คมสันต์ |  |
| 2554 | คุณหมอ ม.3 | จำลอง |  |
| 2554 | โบ๊เบ๊ | เกรียงศักดิ์ |  |
| 2554 | โก๊ะ ๗ | ทวน |  |
| 2555 | สาวน้อยร้อยเล่มเกวียน | อาร์ม |  |
| 2555 | มาหยารัศมี | ศรัณย์ |  |
| 2555 | อุบัติเหตุ | ชีพ |  |
| 2555 | เสือสมิง | ประเดิม |  |
| 2555 | ยมบาลเจ้าขา |  | รับเชิญ |
| 2557 | โก๊ะ ๘ แดนลุยมหัศจรรย์ |  | รับเชิญ |
| 2557 | สะใภ้หัวแดง | เขมชาติ |  |
| 2557 | แสงเทียน ที่นำทาง |  |  |
| 2558 | คาดเชือก | ยอด |  |
| 2558 | ลูกผู้ชายพันธุ์ดี | เสือเผ่น | รับเชิญ |
| 2558 | ข้ามากับพระ | เสือเพลิง |  |
| 2559 | ไฟรักเกมร้อน | รามาน |  |
| 2559 | คู่หู | นักฆ่า | รับเชิญ |
| 2559 | สาปดอกสร้อย | ผีตายโหง |  |
| 2559 | ยมบาลเจ้าขา ปี 2 | ศร |  |
| 2560 | อาม่าอะพาร์ตเมนต์ | พี่เทพ | รับเชิญ |
| 2560 | นักบุญทรงกลด | จ่าโทน |  |
| 2560 | โซ่เสน่หา | สารัตน์ |  |
| 2560 | ลูกหลง | แม็ค | รับเชิญ |
| 2560 | นายฮ้อยทมิฬ | เสือปราย | รับเชิญ |
| 2561 | เสน่หามายา | แดเนียล (แดง) |  |
| 2561 | เชิง ชาย ชาญ | เหี้ยม |  |
| 2561 | สมิงจ้าวท่า |  | รับเชิญ |
| 2561 | พ่อมดเจ้าเสน่ห์ | พ่อมดจู๊ฟ |  |
| 2562 | มนตร์กาลบันดาลรัก | ทวี |  |
| 2562 | ตะกรุดโทน | เบญจรงค์ |  |
| 2563 | คนเหนือฅน | จ่าแห้ว |  |
| 2563 | ก่อนตะวันแลง | บุญหลาย โคนประคำ |  |
| 2563 | ปิ่นไพร | เวียง |  |
| 2564 | เผาขน | จีรเดช จอมทอง |  |
| 2564 | ทานตะวันสีเพลิง | สิงห์ |  |
| 2565 | หมอลำซัมเมอร์ | วีระ เดชขาว |  |
| 2565 | ป้อมปางบรรพ์ | อิฐ |  |
| 2565 | พยัคฆ์ร้ายนายกุหลาบ | เขต |  |
| 2567 | ปล้นเหนือเมฆ | เป๊ก | รับเชิญ |
| 2567 | ดวงใจเจ้าป่า | เอกภพ | รับเชิญ |
| 2568 | ดุจจันทร์ดั้นเมฆ |  |  |
ละครโทรทัศน์ทั้งหมดด้านล่างที่ออกอากาศทางทบบ.5
| ปี พ> ศ. | เรื่อง | รับบทเป็น | หมายเหตุ |
| --- | --- | --- | --- |
| 2555 | ศีล 5 คนกล้าท้าอธรรม |  | รับเชิญ (ตอน ภารกิจของสองจ่า) |
ผลงานการแสดง > ภาพยนตร์

นางพญาแม่งป่องดำ (2547)
คนเล่นของ (2547)
รักไม่จำกัดนิยาม (2550)
บ้านผีเปิบ (2551)
แหล่งข้อมูลอื่น

อิทธิกร สาธุธรรม ที่อินสตาแกรม
อายากะ นิชิวากิ

| Ayaka Nishiwaki 西脇 綾香 |
| --- | --- |

ข้อมูลพื้นฐาน
ชื่อเกิด: อายากะ นิชิวากิ
เกิด: 15 กุมภาพันธ์ พ.ศ. 2532
ที่เกิด: ฮิโรชิมะ ญี่ปุ่น
แนวเพลง: เจ-ป็อป อิเล็กโทรป๊อป
อาชีพ: นักร้อง
ช่วงปี: ค.ศ. 2001 - ปัจจุบัน
ค่ายเพลง: โทคุมะ เจแปน คอมมิวนิเคชั่นส์

เว็บไซต์: เว็บไซต์อย่างเป็นทางการ
อายากะ นิชิวากิ (ญี่ปุ่น: 西脇 綾香; โรมาจิ: Nishiwaki Ayaka) หรือชื่อเล่น อา~จัง (あ～ちゃん) เป็นสมาชิกของกลุ่มนักร้องอิเล็กโทรป๊อปสัญชาติญี่ปุ่น เพอร์ฟูม
ประวัติ

อา~จังเกิดและโตในจังหวัดฮิโรชิมะ ประเทศญี่ปุ่น เธอได้เข้าเรียนโรงเรียนการแสดงในฮิโรชิมะกับเพื่อนๆ ซึ่งเป็นสมาชิกวงเพอร์ฟูม นั่นคือ ยูกะ คาชิโนะ(คาชิยูกะ) และ อายาโนะ โอโมโตะ(โนจจิ) เธอและคาชิยูกะเป็นสมาชิกดั้งเดิมของวงเพอร์ฟูม ซึ่งโนจจิได้เข้ามาเป็นสมาชิกในภายหลัง เนื่องจากสมาชิกเดิม คือ ยูกะ คาวาชิมะ (คาวายูกะ) ขอออกจากวงไป
ชื่อ: อา~จัง (あ～ちゃん)
ชื่อเต็ม: อายากะ นิชิวากิ (西脇 綾香)
วันเกิด: 15 กุมภาพันธ์ พ.ศ. 2532 (อายุ 29 ปี)
บ้านเกิด: ฮิโรชิมะ ญี่ปุ่น
กรุ๊ปเลือด: เอ
ส่วนสูง: 160 ซม.
สิ่งที่ชอบ: การพูดคุย, การหัวเราะ, การเดินเล่น, การแต่งหน้า, ซีรีส์เกาหลี, วินนี่เดอะพูห์
อาหารที่ชอบ: ไอศกรีม, ผลไม้, น้ำแร่
กีฬาที่ชอบ: สเก็ต
หนังเรื่องที่ชอบ: Winter Sonata
นักร้องที่ชอบ: Superfly, SPEED, Aiko
เกี่ยวกับอา~จัง

สมาชิกทั้ง 3 คนของเพอร์ฟูมนั้นชื่นชอบวง SPEED แต่อา~จังนั้นเรียกว่าคลั่งไคล้มากกว่าคนอื่นๆ เพราะเธอมีซีดีของ SPEED ทุกแผ่น, มี Photobook ของ SPEED ทุกเล่ม, และเธอยังอ้างว่า Hiro หนึ่งในสมาชิกของวง SPEED นั้นเป็นเหตุผลที่ทำให้เธออยากเป็นนักร้อง
อา~จังเก็บสะสมคอลเลคชั่นชุดนอนมากกว่า 80 ชุด
น้องสาวของอา~จัง ซายากะ นิชิวากิ เป็นหนึ่งในสมาชิกวง 9nine นักร้องเกิร์ลกรุ๊ปของญี่ปุ่น
เกาเกา

เกาเกาในสวนสัตว์ซานดิเอโก
เกาเกา (จีน: 高高) เป็นหมีแพนด้ายักษ์ เพศผู้ในสวนสัตว์ซานดิเอโก (San Diego Zoo)
ประวัติ

เกาเกาเกิดในป่าของประเทศจีนในประมาณปีพ.ศ. 2535 และจากนั้นถูกส่งตัวไปยัง Fengtongzhai Nature Reserve ในปีพ.ศ. 2536
ในปีพ.ศ. 2537 เกาเกาจะได้ถูกส่งตัวไปยังป่าแต่เนื่องจากความยุ่งยากวุ่นวาย มันจึงถูกส่งตัวไปยังศูนย์อนุรักษ์แพนด้าอู่หลง (Wolong Panda Conservation Center) ในปีพ.ศ. 2545
เกาเกามาถึงสวนสัตว์ซานดิเอโก ในเดือนมกราคม พ.ศ. 2546 แทนที่ซือซือ เพื่อเป็นเพื่อนกับไป๋ยหวิน
แหล่งข้อมูลอื่น

Gao Gao's San Diego Zoo Profile เก็บถาวร 2013-12-03 ที่ เวย์แบ็กแมชชีน
San Diego Zoo Giant Panda Research Station
| ด ค กแพนด้ายักษ์ที่มีชื่อเสียง |
| --- | --- |
ไป๋ยหวิน • ชิชิ • ช่วงช่วง • เกาเกา • กู๋กู่ • ฮวาเหม่ย • หลินปิง • หลินฮุ่ย • หลิงหลิง (ค.ศ. 1985) • หลิงหลิง (ค.ศ. 1969) • ซิงซิง • หลุนหลุน • เหม่ยหลัน • เหม่ยเซิง • เหม่ยเซียง • หมิงหมิง • ซือซือ • ซูหลิน (ค.ศ. 1936) • ซูหลิน (ค.ศ. 2005) • ไท่ซาน • เทาเทา • เทียนเทียน • ถวนถวน • ยเหวียนยเหวียน • สี่หลัน • เซียงเซียง • ซินซิน • หวางหวาง • ฝูนี • หยังหยัง • ยหวินจื่อ • เจินเจิน
ฮายาชิมะ

ฮายาชิมะ (ญี่ปุ่น: 早島町; โรมาจิ: Hayashima-chō) เป็นเมืองที่ตั้งอยู่ในอำเภอสึกูโบะ จังหวัดโอกายามะ ประเทศญี่ปุ่น
ณ วันที่ 1 มิถุนายน 2020 เมืองนี้มีประชากรประมาณ 12,671 คน มีความหนาแน่นของประชากร 1,700 คนต่อตารางกิโลเมตร และมีพื้นที่ 7.62 ตารางกิโลเมตร เป็นเทศบาลที่มีขนาดพื้นที่เล็กที่สุด และมีประชากรหนาแน่นที่สุดในจังหวัดโอกายามะ